Author: Bruce

Sciéncias

w

Qu’es aquò un animal ovipar ?
Un animal es ovipar quand pond d’uòus. Los nenons se desvolopan puèi dins l’uòu (se foguèt fecondat pel mascle), en defòra del còs de la femèla. Es dins aquel uòu que tròban los elements nutritius necessaris a lor desvolopament.
L’envolopa de l’uòu pòt èsser rigida (exemple : los uòus d’aucèls), sopla, gelatinosa (uòus de peisses e de batracians)… Los animals ovipars son los aucèls, la màger part dels amfibíns e dels insèctes, las aranhas, bravament de reptils e de peisses e fòrt pauc de mamifèrs.
Lo luòc de ponduda de l’uòu es important : totes los animals coan pas forçadament lor ponduda e d’unes pichons deuràn afrontar de nombroses dangièrs per subreviure.
Qu’es aquò un animal vivipar ?
Un animal es vivipar quand sos pichons se desvolopan a l’interior del còs de la femèla. Los nenons dels vivipars recebon sovent d’apòrts nutritius per l’intermediari d’un cordon ombilical.
Los animals vivipars son : la màger part dels mamifèrs (levat los monotrèmas coma per exemple l’ornitorinc), d’unes reptils (coma la serp cameleon), d’unes amfibís (la salamandra), d’unes artropòds (pesolhs, escorpiu emperaire…) e d’unes peisses (lo pelhòc d’Euròpa).
Quines son los autres mòdes de reproduccion ?
D’unes animals fòrman d’uòus sens los pondre : los nenons espelisson a l’interior del còs de la femèla (parlam doncas d’ovoviviparitat). D’autres mòdes de reproduccion asexuada (sens qu’un autre individú sián necessari) son possiblas : d’unas estelas de mar se pòdon regenerar a partir d’un sol de sos “braces“. La partenogenèsi (espelida d’uòus pas fecondats) es possibla per d’unas espècias (abelhas, formigas, dragons de Komodo…) De scientifics trabalhan per obténer en laboratòri d’èssers vius per clonatge.

1. Colora los animals ovipars en blau e los vivipars en jaune.

lo can

l’estruci

la posca

l’Òme

lo crocodil

la granhòta

l’elefant

la galina

la tartuga

lo ton

2. Causís un animal ovipar e un animal vivipar ; dessenha-los e presenta lo biais que se reprodusisson.
. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

v01 – Bruce Demaugé-Bost – http://bdemauge.free.fr